Potrivit medicilor, problemele de sănătate ale artistului au apărut în urmă cu aproximativ două săptămâni. Atunci, liderul trupei Phoenix a început să simtă că îi amorţeşte faţa și chiar să îi fie afectată vederea.
După mai multe analize amănunțite, acesta a descoperit o problemă gravă de sănătate.
Operația la care a fost supus Nicu Covaci a durat aproximativ 6 ore. Medicii au extras chirurgical o tumoră de pe creier, iar mostre din țesut au fost trimise la laborator.
După intervenția suferită, medicii susțin că starea de sănătate a artistului este bună.